নগাঁও

নগাঁও গুয়াহাটির পূর্বদিকে  দূরত্বে অবস্থিত ভারতবর্ষের আসাম রাজ্যের নগাঁও জেলার একটি শহর ও পৌরসভা। 
শিক্ষাক্ষেত্রে, নগাঁও শহরে মোট সাক্ষরতা ৯৮,০৬৮ যার ৫২,৬৯০ পুরুষ জন এবং ৪৫,৩৭৮ মহিলা জন। নগাঁও শহরের সাক্ষরতার হার ৯৩.৪৩ শতাংশ যার পুরুষ এবং মহিলার সাক্ষরতা হার ৯৮.৫৮ এবং ৮৮.০৮ শতাংশ।
নগাঁও শহর পৌরসভার দ্বারা নিয়ন্ত্রিত যা নগাঁও নগরের আয়ত্তের অধীনে আসে।
ব্রহ্মপুত্র নদের একটি উপনদী কোলং নদী  নগাঁও শহরের মধ্য দিয়ে প্রবাহিত হয় এবং শহরটিকে নগাঁও এবং হয়বরগাঁও  দুটি স্বতন্ত্র অঞ্চলে বিভাজিত হয়।
নগাঁও উত্তরে শোণিতপুর জেলা ও ব্রহ্মপুত্র নদ দ্বারা বেষ্টিত। দক্ষিণদিকে পশ্চিম কার্বি আংলং জেলা
এবং দিমা হাসাও সীমান্তরিত করেছে। পূর্বদিকে পূর্ব কারবি আংলং ও গোলাঘাট জেলা এবং পশ্চিমদিকেতে ইহা প্রতিবেশী মরিগাঁও জেলার সীমানা দ্বারা বেষ্টিত।
নগাঁও শহরে অনেক বিল, ফেকাশে এবং  জলাভূমি আছে। সে অঞ্চলগুলো হচ্ছে - মরিকলং, পোতাকলং,  হারিভাঙ্গা, সামাগুরি বিল, উরিগাদাং,নৌভাঙ্গা,জোঙ্গালবলহু এবং এই জলাভূমিগুলোর স্রোত হলো কলং ও কপিলি নদী।
নগাঁও শহরের জাতীয় মহাসড়ক ব্যবস্থা  এন.এইস. - ৩৬ এবং  এন.এইস. -৩৭ মধ্য দিয়ে আসামের গুরুত্বপূর্ণ স্থানগুলোতে সহজ প্রবেশাধিকার প্রদান করেছে। বাস পরিষেবা শহরটিকে আসামের অন্যান্য অঞ্চলের সাথে  সংযুক্ত করেছে।
নগাঁও শহরে দুটি রেল জংশন  আছে,
একটি হাইবারগাঁও-এ এবং
অন্যটি নগাঁও সদরে। চাপারমুখ নিকটতম রেলজংশন যা নগাঁও থেকে ২৮ কি.মি. দূরত্বে অবস্থিত।
তেজপুর বিমানবন্দর শহরের নিকটতম বিমানবন্দর এবং গুয়াহাটির লোকপ্রিয় গোপীনাথ বরদলৈ আন্তর্জাতিক বিমানবন্দর নিকটতম আন্তর্জাতিক বিমানবন্দরটি।
ভারতবর্ষের আদমশুমারী - ২০১১ অনুযায়ী, শহরটির মোট জনসংখ্যা ১৪৭,২৩১। জনসংখ্যার উপর ভিত্তিতে গুয়াহাটি, যোরহাট, শিলচর ও ডিব্রুগড়ের আসামের পঞ্চম বৃহত্তম শহর।  জনসংখ্যা মূলত ভিন্নধর্মী প্রকৃতির। শহরটি অসমীয়া, মুসলিম, বাঙালি, মারওয়াড়ী সম্প্রদায়ের সংখ্যাগরিষ্ঠ গঠন করে।
নগাঁও শহর নগাঁও লোকসভা সমষ্টির একটি অংশ।
আধুনিক শিক্ষার ব্যবস্থা মাইলস ব্রন্সন এবং নাথান ব্রাউন ইত্যাদি মিশনারীদের দ্বারা জেলাতে উনিশ শতকে প্রথম সূচনা হয়। আনন্দরাম ঢেকিয়াল ফুকান, অসমীয়া সাহিত্যের একজন প্রধান ব্যক্তিত্ব, অসমীয়া সাহিত্যের বিকাশের জন্য জীবনের বেশীর ভাগ সময় নগাঁও-এ অতিবাহিত করেন। প্রায় দুই দশক ধরে অসমীয়া বুদ্ধিজীবী গুনভিরাম বড়ুয়া এই নগাঁও শহরে অসমীয়া সাহিত্যের বিকাশে কর্মরত ছিলেন।
আসামের প্রাচীনতম বিদ্যালয় ১৮৪৬ সনে মাইল্স ব্রনসন কর্ত্তৃক প্রতিষ্ঠিত নগাঁও মিশন উচ্চ বিদ্যালয় নগাঁও শহরে অবস্থিত। এছাড়া নগাঁও শহরে রয়েছে সরকারি বালক উচ্চ মাধ্যমিক বিদ্যালয় ১৮৬৫ সনে প্রতিষ্ঠিত আসামের তৃতীয় প্রাচীনতম বিদ্যালয়। আরেকটি প্রাচীনতম বিদ্যালয় হচ্ছে ডসন উচ্চ মাধ্যমিক ও বহুমুখী বিদ্যালয়। নগাঁও কেন্দ্রীয় বিদ্যালয় এবং খ্রীষ্ট জ্যোতি বিদ্যালয় নগাঁও শহরের মধ্যে শ্রেষ্ঠ ইংরেজি মাধ্যমিক বিদ্যালয় হিসাবে গণ্য করা হয়। হাইবাগাঁও বাজারের নিকটস্ত মাড়ওয়ারী হিন্দি হাইস্কুল শ্রেষ্ঠ হিন্দি বিদ্যালয়।
প্রখ্যাত ইংরেজি মাধ্যম বিদ্যালয়ঃ-
খ্যাতি সম্পন্ন অন্যান্য শিক্ষাঃ-
বর্তমানে প্রায় ২৫ কলেজ আছে। নিম্নে কয়েকটি খ্যাতনামা কলেজের নাম উল্লেখ করা হয়ঃ-
(১) নগাঁও কলেজ,
(২) এ.ডি.পি.কলেজ (আনন্দরাম ঢেকিয়াল ফুকনের নামানুসারে),
(৩) খাগরিজান কলেজ (নগাঁও জেলার পুরাতন প্রশাসনিক সদরের নামানুসারে), 
(৪) নগাঁও বালিকা কলেজ,
(৫) নগাঁও আইন কলেজ,
(৬) নগাঁও জি.এন. ডি.জি. বাণিজ্য কলেজ,
(৭) কলেজ অব ফিশেরিস (রাহাতে অবস্থিত  যোরহাটের আসাম কৃষি বিশ্ববিদ্যালয়ের একাডেমিক ব্যবস্থাপনার অধীনে আসা উত্তর-পূর্ব ভারতের অন্যতম কলেজ ),
(৮) নগাঁও পলিটেকনিক (আসামের একটি প্রাচীনতম কারিগরি শিক্ষা প্রতিষ্ঠান),
(৯) হোমিওপ্যাথিক মেডিকেল কলেজ,
(১০)পাণিগাঁও আই.টি.আই.
নগাঁও মেডিকেল কলেজ ও হাসপাতাল নগাঁও-এ অবস্থিত একটি সংযুক্ত হাসপাতাল সহ একটি মেডিকেল কলেজ। এটি ২০২৩ সালে ১০০ জন স্নাতক ছাত্রের প্রাথমিক ক্ষমতা সহ কাজ শুরু করে। কলেজটি ন্যাশনাল মেডিকেল কমিশন দ্বারা স্বীকৃত এবং শ্রীমন্ত শঙ্করদেব ইউনিভার্সিটি অফ হেলথ সায়েন্সেস, গুয়াহাটির সাথে অনুমোদিত। ২০১৬ সালের ফেব্রুয়ারী মাসে আসামের তৎকালীন মুখ্যমন্ত্রী তরুণ গগৈ দ্বারা ভিত্তিপ্রস্তর স্থাপন করা হয়েছিল এবং ১৮ ফেব্রুয়ারী, ২০১৭ তারিখে নির্মাণ শুরু হয়েছিল। অল ইন্ডিয়া ইনস্টিটিউট অফ মেডিক্যাল সায়েন্সেস, গুয়াহাটি এবং আরও দুটি মেডিকেল কলেজের সাথে ১৪ এপ্রিল, ২০২৩-এ কলেজটি প্রধানমন্ত্রী নরেন্দ্র মোদি দ্বারা উদ্বোধন করা হয়েছিল। কলেজটি নগাঁও-এর ডিফালু, মোহখুলিতে অবস্থিত এবং শ্রীমন্ত শঙ্করদেব স্বাস্থ্য বিজ্ঞান বিশ্ববিদ্যালয়-এর সাথে অধিভুক্ত। কলেজটি স্নাতক মেডিক্যাল কোর্স অফার করে এবং শিক্ষকতা অনুষদ এবং প্রবীণ বাসিন্দাদের সাথে সজ্জিত।
নগাঁও স্টেডিয়ামটি
প্রয়াত নুরুল আমিন নামে নামকরণ করা হয়।নুরুল আমিন স্টেডিয়ামে প্রতি বছর আগস্ট ও সেপ্টেম্বর মাসে মর্যাদাপূর্ণ স্বাধীনতা দিবস ফুটবল টুর্নামেন্টের আয়োজিত হয় এবং এই টুর্নামেন্ট জাতীয় খ্যাতি সম্পন্ন দলরাও অংশগ্রহণ করেন।